“Die uitstekende uitslae van leerlinge wat verlede jaar die Onafhanklike Eksamenraad (IEB) se matriekeksamen geskryf het, is weer eens ’n bewys dat kleiner klaskamers, goeie onderwysers en deurlopende streng gehaltebeheer vrugte afwerp.”
Sy sê dit is daarom kommerwekkend vir die SOS dat provinsiale onderwysdepartemente vanjaar weer onderwysposte vir openbare skole gesny het.
Sy wys daarop dat om druipelinge na matriek te bevorder en dan inderhaas noodmaatreëls soos ekstra klasse toe te pas, nie die leerders of die onderwysstelsel help nie. “Matriekuitslae in openbare skole kan slegs met dié van onafhanklike skole meeding as verseker word dat gehalte onderrig deur goeie onderwysers deurlopend plaasvind.”